หุ้นปิดบวก 7.01 จุด  แรงซื้อกลุ่มค้าปลีก ขนส่ง หนุน
หุ้นไทย วันที่ 27 ก.ย.62 ดัชนีปิดตลาดที่ระดับ 1,643.76 จุด เพิ่มขึ้น 7.01 จุด (+0.43%) มูลค่าการซื้อขาย 49,902.38 ล้านบาท
27 ก.ย. 2562

หุ้นไทย วันที่ 27 ก.ย.62 ดัชนีปิดตลาดที่ระดับ 1,643.76 จุด เพิ่มขึ้น 7.01 จุด (+0.43%) มูลค่าการซื้อขาย 49,902.38 ล้านบาท
ทั้งนี้ ตลาดหุ้นช่วงเช้าเคลื่อนไหวแดนลบและสามารถปิดบวกได้ช่วงท้ายตลาด เป็นผลมาจากแรงซื้อหุ้นในกลุ่มค้าปลีก เช่น CPALL CPN กลุ่มขนส่ง เช่น AOT
นักวิเคราะห์ฯ ระบุตลาดหุ้นไทยช่วงท้ายตลาดพุ่งขึ้น เนื่องจากวันนี้เป็นวันสุดท้ายของการซื้อขายซีรี่ย์ U ของ SET50 Index ในตลาดฟิวเจอร์ส รวมถึงคาดว่าจะมีการทำวินโดว์ เดรสซิ่ง หรือการซื้อหุ้นก่อนปิดงบฯไตรมาส 3/62 แต่วอลุ่มเทรดก็ยังไม่ถือว่ามากนัก โดยนักลงทุนสถาบันซื้อสุทธิเพียง 580.47 ล้านบาท
น.ส.จิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ส่วนใหญ่จะแกว่งแคบมาก และวอลุ่มเทรดก็บางมากด้วย เนื่องจากไม่มีปัจจัยใหม่เข้ามา ประกอบกับตลาดรอดูการเจรจาการค้าระหว่างสหรัฐฯ และจีน ที่จะมีขึ้นในช่วงต้นเดือนหน้า (ต.ค.)ส่วนเรื่องมาตรการชิมช็อปใช้ ของภาครัฐฯก็ได้รับการตอบรับที่ดี ช่วยภาพรวมเศรษฐกิจได้ แต่ในแง่ของบริษัทไม่ได้ประโยชน์มาก ทำให้หุ้นไม่ได้ Active มากนัก
ด้านตลาดหุ้นในภูมิภาคเอเชียวันนี้เคลื่อนไหวในแดนลบตามดาวโจนส์ ซึ่งต่างก็รอดูการเจรจาการค้าระหว่างสหรัฐฯ และจีนเช่นกัน อย่างไรก็ดี สัปดาห์หน้าให้ติดตามตัวเลขเศรษฐกิจของไทยที่จะทยอยออกมา ส่วนต่างประเทศก็ให้ติดตามตัวเลข PMI ภาคการผลิต และภาคบริการของหลายประเทศทั่วโลกที่จะทยอยออกมาด้วยเช่นกัน
แนวโน้มการลงทุนในสัปดาห์หน้า น.ส.จิตรา กล่าวว่า ตลาดมีโอกาสที่จะค่อย ๆ ฟื้นตัวขึ้นได้หลังจากที่ดัชนีฯยืนได้แข็งแกร่ง พร้อมให้กรอบการแกว่งไว้ที่ 1,620-1,650 จุด
หุ้นที่มีมูลค่าการซื้อขายสูงสุด 5 อันดับ ได้แก่ 
CPALL มูลค่าการซื้อขาย 5,151.70 ล้านบาท ปิดที่ 81.50 บาท เพิ่มขึ้น 1.75 บาท
PTT มูลค่าการซื้อขาย 1,951.15 ล้านบาท ปิดที่ 46.00 บาท ราคาไม่เปลี่ยนแปลง
SCC มูลค่าการซื้อขาย 1,932.72 ล้านบาท ปิดที่ 412.00 บาท ราคาไม่เปลี่ยนแปลง
GUIF มูลค่าการซื้อขาย 1,865.01 ล้านบาท ปิดที่ 157.50 บาท ราคาไม่เปลี่ยนแปลง 
AOT มูลค่าการซื้อขาย 1,536.09 ล้านบาท ปิดที่ 74.25 บาท เพิ่มขึ้น 0.50 บาท